**MOBILIOS KORĖTOS DANGOS IR JOS ĮRENGIMO DARBŲ**

**PIRKIMO–PARDAVIMO SUTARTIS NR. \_\_\_\_\_\_\_\_\_\_**

2024 m. \_\_\_\_\_\_\_\_\_\_\_\_\_\_\_\_\_\_ \_\_\_\_\_ d.

Panevėžys

**Panevėžio miesto savivaldybės administracija,** kodas 288724610 (toliau – Savivaldybės administracija), atstovaujama Savivaldybės administracijos direktoriaus pavaduotojo, pavaduojančio Administracijos direktorę Justino Jasiukaičio, veikiančio pagal, Panevėžio miesto savivaldybės administracijos nuostatus, patvirtintus Panevėžio miesto savivaldybės tarybos 2024 m. vasario 29 d. sprendimu Nr. 1-31 „Dėl Panevėžio miesto savivaldybės administracijos nuostatų patvirtinimo ir Savivaldybės tarybos 2023 m. kovo 22 d. sprendimo Nr. 1-81 pripažinimo netekusiu galios, (toliau – Klientas),  ir

**UAB „Naujieji ženklai“,** juridinio asmens kodas 124385018, kurios registruota buveinė yra
Laisvės pr. 125, LT-06118 Vilnius, atstovaujama direktoriaus Gvido Kazlausko, veikiančio (-ios) pagal įmonės įstatus, (toliau – Tiekėjas) (toliau kartu vadinama Šalys, o kiekviena atskirai – Šalis) sudarė šią Mobilios korėtos dangos įrengimo darbų pirkimo–pardavimo sutartį (toliau – Sutartis), kurioje susitarė:

1. **SUTARTIES DALYKAS**
	1. Sutarties dalykas – **mobili korėta danga ir jos įrengimas** (toliau – Prekės).
	2. Tiekėjas šioje Sutartyje numatytomis sąlygomis ir tvarka savo rizika įsipareigoja perduoti Klientui šios Sutarties 1.1 papunktyje nurodytas Prekes, o Klientas įsipareigoja priimti tinkamai ir laiku pristatytas (įrengtas) Prekes ir atsiskaityti šioje Sutartyje numatyta tvarka.
	3. Išsamus Prekių aprašymas ir kiti Prekėms bei su jų įrengimu susijusiems darbams keliami reikalavimai nustatyti Sutarties priede „Mobilios korėtos dangos įrengimo techninė specifikacija“ (toliau – Techninė specifikacija).
	4. Prekės ir jų įrengimo darbai privalo atitikti prekėms ir jų įrengimo darbams teisės aktų keliamus reikalavimus. Už Prekių atitikimą techninėje specifikacijoje nustatytiems reikalavimams yra atsakingas Tiekėjas.
	5. Tiekėjas laikomas tinkamai įvykdęs prievolę perduoti Prekes ir įrengti jas, jeigu Prekių kiekis, kokybė, asortimentas ir įrengimas atitinka Sutarties ir teisės aktų reikalavimus. Klientas laikomas tinkamai įvykdęs prievolę priimti Prekes, jeigu jis priėmė visas jam pateiktas Prekes, kurių kiekis, kokybė, asortimentas ir įrengimo darbai atitinka Sutarties ir teisės aktų reikalavimus.
	6. Prekių pristatymo ir įrengimo vieta – Panevėžio miesto Kultūros ir poilsio parkas (55°44'10.1"N 24°20'04.5"E).
	7. Prekių finansavimo šaltinis – projekto „Sveikas senėjimas“, įgyvendinamo pagal 2021–2027 m. Interreg VI-A Latvijos ir Lietuvos bendradarbiavimo per sieną programą, lėšos.
2. **SUTARTIES GALIOJIMAS, VYKDYMO PRADŽIA, TRUKMĖ IR TERMINAI**
	1. Sutartis įsigalioja nuo jos pasirašymo dienos (Sutartį pasirašius antrai Šaliai) ir galioja iki visiško sutartinių įsipareigojimų įvykdymo arba iki jos nutraukimo Sutartyje arba teisės aktuose numatytais atvejais.
	2. Prekių pristatymo ir įrengimo terminas – **iki 2024 m. gruodžio 27 d.** (imtinai).
	3. Prekių pristatymo ir įrengimo termino pratęsimas nenumatomas.

**III. SUTARTIES KAINA (KAINODAROS TAISYKLĖS) IR MOKĖJIMO SĄLYGOS**

* 1. Sutartyje yra pasirinktas šis kainos apskaičiavimo būdas: fiksuotos kainos. Pradinė Sutarties vertė(ji yra lygi Tiekėjo pasiūlymo kainai be pridėtinės vertės mokesčio (toliau – PVM), nurodytai už visą perkamų Prekių kiekį, apimtį, įrengimą) irSutarties kaina be PVM – 6 930 Eur (šeši tūkstančiai devyni šimtai trisdešimt Eur 00 ct), PVM sudaro 1 455,30 Eur (vienas tūkstantis keturi šimtai penkiasdešimt penki Eur 30 ct), Sutarties kaina su PVM yra 8 385,30 Eur (aštuoni tūkstančiai trys šimtai aštuoniasdešimt penki Eur 30 ct). Į Sutarties kainą įeina visos išlaidos ir mokesčiai.
	2. Klientui Prekės parduodamos ta kaina, kuri nurodyta Sutartyje ir ji nekinta per visą Sutarties trukmę, išskyrus Sutartyje numatytais atvejais.
	3. Šalys susitaria, kad Sutartyje nurodyta Sutarties kaina gali kisti (didėti armažėti) dėl Lietuvos Respublikos pridėtinės vertės mokesčio įstatyme nustatyto pridėtinės vertės mokesčio dydžio pasikeitimo. Tokiu atveju Sutarties kaina pasikeičia tiek, kiekpasikeičia mokestis. Sutarties kaina be PVM nekeičiama. Po naujo pridėtinės vertės mokesčio dydžio įsigaliojimo dienos už pristatytas ir Sutartyje numatyta tvarka priimtas Prekes sumokama šiame punkte nustatyta tvarka perskaičiuota kaina, o už pristatytas iki naujo pridėtinės vertės mokesčio dydžio įsigaliojimo dienos Prekes atsiskaitoma nekoreguota kaina. Ne vėliau nei per 5 (penkias) darbo dienas po naujo pridėtinės vertės mokesčio dydžio įsigaliojimo dienos teikiamos Prekės įforminamos abiejų Sutarties Šalių pasirašomu papildomu susitarimu, kuris yra neatskiriama Sutarties dalis. Pasikeitus kitiems mokesčiams Sutarties kaina neperskaičiuojama.
	4. Šalys susitaria, kad Sutarties kaina dėl bendro kainų lygio kitimo perskaičiuojama nebus.
	5. Sutarties kaina perskaičiuoja taip, kaip nurodyta Sutartyje ir tai nelaikoma Sutarties sąlygų keitimu.
	6. Mokėjimai atliekami tokia tvarka:
		1. Klientas už Prekes Tiekėjui sumoka per 30 (trisdešimt) kalendorinių dienų nuo PVM sąskaitos faktūros / sąskaitos faktūros (toliau – sąskaita faktūra), kuri pateikiama pasirašius Prekių perdavimo–priėmimo aktą, gavimo dienos. Tiekėjo pateiktoje sąskaitoje faktūroje turi būti nurodoma Sutarties data ir numeris;
		2. Klientas sąskaitą faktūrą teikia tik elektroniniu būdu. Elektroninė sąskaita faktūra, atitinkanti Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiama Tiekėjo pasirinktomis priemonėmis. Europos elektroninių sąskaitų faktūrų standarto neatitinkanti elektroninė sąskaita faktūra gali būti teikiama tik naudojantis informacinės sistemos SABIS priemonėmis (SABIS svetainė pasiekiama adresu https://sabis.nbfc.lt/). Klientas Tiekėjui nekompensuoja sąskaitos faktūros teikimo mokesčių. Klientas elektroninę sąskaitą faktūrą priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas K7liento ir Tiekėjo bendravimas ir keitimasis informacija naudojantis SABIS.
	7. Klientas numato tiesioginio atsiskaitymo su Subtiekėjais galimybę, vadovaujantis šiame punkte nustatyta tvarka. Klientas ne vėliau kaip per 3 (tris) darbo dienas nuo šios Sutarties sudarymo informuoja Subtiekėjus apie tiesioginio atsiskaitymo galimybę, o Subtiekėjas, norėdamas pasinaudoti tokia galimybe, raštu pateikia prašymą Klientui. Tais atvejais, kai Subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Kliento, Tiekėjo ir jo Subtiekėjo, kurioje aprašoma tiesioginio atsiskaitymo su Subtiekėju tvarka, kurioje numatoma teisė Tiekėjui prieštarauti nepagrįstiems mokėjimams Subtiekėjui.

**IV. ŠALIŲ ĮSIPAREIGOJIMAI IR TEISĖS**

* 1. **Tiekėjas įsipareigoja:**
		1. pristatyti Prekes, atitinkančias Sutarties priede nurodytus reikalavimus;
		2. neatlygintinai pakeisti nekokybiškas Prekes per 5 (penkias) darbo dienas nuo Kliento pretenzijos gavimo dienos;
		3. savarankiškai apsirūpinti materialiniais ištekliais, reikalingais Sutartyje numatytiems Prekių įrengimo darbams atlikti;
		4. garantuoti saugų darbą, priešgaisrinę ir aplinkos apsaugą bei darbo higieną Prekių įrengimo darbo zonoje, taip pat gretimos aplinkos apsaugą;
		5. savo sąskaita pašalinti visus Prekių įrengimo darbų trūkumus, atsiradusius dėl Tiekėjo kaltės Prekių įrengimo darbų vykdymo metu;
		6. atlikti Prekių įrengimo darbus tvarkingai, neteršiant teritorijos, kompaktiškai kaupti Prekių įrengimo metu susidariusias statybos atliekas ir atlikus Prekių įrengimo darbus sutvarkyti aplinką, statybos ir kitas atliekas išsivežti;
		7. visiškai atsakyti už subrangovų pristatytas Prekes ar atliktus Prekių įrengimo darbus, jų kokybę ar padarytą žalą;
		8. užtikrinti, kad Sutarties vykdymo metu bus laikomasi, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.4 papunkčiu nustatytų ir Techninėje specifikacijoje numatytų aplinkos apsaugos kriterijų, taikytinų Prekėms;
		9. pateikti, prieš pradėdamas Prekių įrengimo darbus, Klientui dokumentus (pavyzdžiui, tai gali būti: gamintojo ir (ar) tiekėjo techniniai dokumentai, gamintojo ir (ar) importuotojo, ir (ar) tiekėjo rašytinis patvirtinimas, gamintojo ir (ar) tiekėjo deklaracija (pateikiant objektyvius įrodymus), aplinkosauginė produkto deklaracija, Prekių aprašymas, instrukcija, arba kiti lygiaverčiai įrodymai), įrodančius Prekių atitiktį aplinkos apsaugos reikalavimams, numatytiems Techninėje specifikacijoje;
		10. savo sąskaita ištaisyti Prekių įrengimo darbų, kurie yra netinkamai atlikti, defektus, išaiškėjusius ar atsiradusius Tiekėjui perdavus Klientui Prekes ir jų įrengimo užbaigimo darbus perdavimo–priėmimo aktu;
		11. suteikti Prekėms ne trumpesnę nei 24 (dvidešimt keturių) mėnesių, o įrengimo darbams – ne trumpesnę nei 5 (penkerių) metų, garantijas;
		12. kartu su Prekėmis nemokamai pateikia visą reikalingą informacinę medžiagą, naudojimo instrukcijas ir kitą informaciją, kuri reikalinga tinkamam Prekių naudojimui;
		13. bendradarbiauti su Klientu ir vykdyti visus teisėtus ir neprieštaraujančius Sutarties nuostatoms Kliento nurodymus;
		14. laikytis Lietuvos Respublikos civilinio kodekso 6.669 straipsnyje nustatytų konfidencialumo reikalavimų.
	2. **Tiekėjas turi teises:**
		1. gauti už Prekes ir jų įrengimo darbus jų kainą, kai jis tinkamai vykdo šią Sutartį;
		2. turi ir kitas šios Sutarties ir Lietuvos Respublikoje galiojančių teisės aktų numatytas teises.
	3. **Klientas įsipareigoja:**
		1. Tiekėjui sudaryti visas sąlygas, suteikti informaciją ar dokumentus, būtinus Prekių pristatymui ir jų įrengimo darbams atlikti;
		2. sumokėti už pristatytas Prekes ir tinkamai atliktus Prekių įrengimo darbus pagal šios Sutarties sąlygas;
		3. bendradarbiauti su Tiekėju.
	4. **Klientas turi teises:**
		1. teisę bet kuriuo metu tikrinti Prekių įrengimo darbų atlikimo eigą ir kokybę, nesikišdamas į Tiekėjo ūkinę komercinę veiklą;
		2. teisę nemokėti už nekokybiškas Prekes ir (ar) nekokybiškai atliktus Prekių įrengimo darbus;
		3. kitas šios Sutarties ir Lietuvos Respublikoje galiojančių teisės aktų numatytas teises.

**V. PREKIŲ PERDAVIMO IR PRIĖMIMO TVARKA**

* 1. Pristačius Prekes ir atlikus jų įrengimo darbus, tarp Šalių pasirašomas Prekių ir darbų perdavimo–priėmimo aktas.
	2. Klientui motyvuotai atsisakius (ne vėliau kaip per 5 (penkias) darbo dienas nuo Tiekėjo Klientui pateikto Prekių ir darbų perdavimo–priėmimo akto) priimti Prekes ir jų įrengimo darbus, sudaromas dvišalis aktas, kuriame nurodomi pastebėti trūkumai ar defektai ir jų pašalinimo terminai.
	3. Trūkumų ir (ar) defektų nustatymo akte nurodytus trūkumus ir (ar) defektus Tiekėjas pašalina savo jėgomis ir lėšomis.
	4. Prekių pristatymo ir jų įrengimo darbų pabaiga bus laikomas momentas, kai bus tinkamai pristatytos visos Prekės ir tinkamai užbaigti visi darbai, susiję su Prekių įrengimu ir tarp Šalių bus pasirašytas Prekių ir darbų perdavimo–priėmimo aktas.
	5. Klientas turi teisę naudotis Prekėmis tik po Prekių ir darbų perdavimo–priėmimo akto pasirašymo.

**VI. ŠALIŲ ATSAKOMYBĖ**

* 1. Tiekėjas atsako už parduodamų Prekių kokybę ir Prekių įrengimo darbus ir užtikrina, kad parduodamų Prekių kokybė atitinka Lietuvos Respublikoje nustatytus standartus, viešojo pirkimo dokumentuose bei Sutartyje aptartas sąlygas ir Prekės yra tinkamos naudoti pagal jų paskirtį.
	2. Klientui neatlikus apmokėjimo už tinkamai ir laiku pristatytas Prekes ir atliktus jų įrengimo darbus, Sutartyje numatytais terminais, Tiekėjui pareikalavus, Klientas privalo sumokėti Tiekėjui už kiekvieną uždelstą dieną 0,02 (dvi šimtąsias) procento nuo laiku nesumokėtos sumos be PVM delspinigių.
	3. Jei Tiekėjas dėl savo kaltės nepristato Prekių ir neatlieka jų įrengimo darbų Sutartyje numatytais terminais, Klientui pareikalavus Tiekėjas privalo sumokėti Klientui 0,02 (dvi šimtąsias) procento delspinigių nuo nepristatytų ir neįrengtų Prekių kainos be PVM už kiekvieną termino praleidimo dieną.
	4. Jei Klientui paprašius (tuo atveju, kai Tiekėjas nevykdo įsipareigojimo, numatyto Sutarties 4.1.9 papunktyje), Tiekėjas nepateikia informacijos ir / ar dokumentų, susijusių su aplinkos apsaugos reikalavimų laikymųsi, ar Klientui nustačius, kad Tiekėjas nesilaiko Sutartimi prisiimtų minėtų įsipareigojimų, Tiekėjui taikytina 200,00 Eur (dviejų šimtų eurų) dydžio bauda. Jei pakartotinai nustatoma, kad Tiekėjas nesilaiko aplinkos apsaugos reikalavimų, Klientas turi teisę vienašališkai nutraukti šią Sutartį.
	5. Jei Sutartis nutraukiama dėl Tiekėjo kaltės, Tiekėjas per 10 (dešimt) darbo dienų sumoka Klientui 700,00 (septynių šimtų) eurų dydžio baudą. Ši bauda laikoma minimaliais neįrodinėtinais Kliento nuostoliais. Baudos sumokėjimas neatleidžia Tiekėjo nuo pareigos atlyginti visus Kliento patirtus nuostolius Tiekėjui nevykdant ar netinkamai vykdant šią Sutartį.

**VII. SUSIRAŠINĖJIMAS**

* 1. Sutarties Šalys susirašinėja lietuvių kalba. Visi pranešimai, sutikimai ir kita informacija, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu laišku paštu, elektroniniu paštu (patvirtinant gavimą) nurodytais adresais, kitais adresais, kuriuos nurodė viena Šalis, pateikdama pranešimą:

|  |  |  |
| --- | --- | --- |
|  | **Klientas***(atstovas/atsakingas asmuo)* | **Tiekėjas***(atstovas/atsakingas asmuo)* |
| Vardas, pavardė |  |  |
| Pareigos | Sporto skyriaus vedėja | Projektų vadovas |
| Adresas | Laisvės a. 20, Panevėžys | Laisvės pr. 125, Vilnius |
| Telefonas | +370 45 501 323 |  |
| El. paštas |  |  |

* 1. Už Sutarties bei jos pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas, atsakinga(s) Panevėžio miesto savivaldybės administracijos viešųjų pirkimų skyriaus vyriausioji specialistė
	2. Jei pasikeičia Šalies adresas ir / ar kiti duomenys, Šalis turi informuoti kitą Šalį ne vėliau kaip prieš 5 (penkias) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**VIII. SUBTIEKĖJAI IR JŲ KEITIMO TVARKA**

* 1. Tiekėjas Sutarties vykdymui pasitelkia subtiekėją (us) – [*juridinio asmens pavadinimas, įmonės kodas, buveinės adresas, atliekamų darbų/paslaugų pavadinimas*] (duomenys įrašomi tik tuo atveju, jei pasitelkiamas subrangovas/subtiekėjas) (toliau – Subtiekėjas). Tiekėjas privalo informuoti Klientą apie šios informacijos pasikeitimus, taip pat apie naujus subteikėjus, kuriuos jis ketina pasitelkti vėliau.
	2. Subtiekėjų pasitelkimas nekeičia Tiekėjo atsakomybės dėl tinkamo Sutarties įvykdymo. Tiekėjas prisiima atsakomybę už Subtiekėjų veiklą vykdant Sutartį ir atsako už Sutartinių prievolių neįvykdymą ar netinkamą įvykdymą.
	3. Sutarties vykdymo metu Tiekėjas, gali inicijuoti Subtiekėjo nurodyto Sutartyje pasikeitimą / atsisakymą, esant labai svarbioms priežastims ir tai pripažintų bei patvirtintų Klientas, ar jei Subtiekėjas nepajėgus vykdyti įsipareigojimų Tiekėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, pateikiant Klientui raštišką prašymą keisti Subtiekėją arba atsisakyti jo bei keičiamo Subtiekėjo kvalifikaciją pagrindžiančius dokumentus arba dokumentus įrodančius, kad Tiekėjas turi teisę atlikti tas paslaugas.
	4. Keičiamas ar naujai pasitelkiamas Subtiekėjas privalo būti ne žemesnės kvalifikacijos, kaip Subtiekėjas nurodytas Sutartyje.
	5. Jei Subtiekėjui Pirkimo dokumentuose buvo keliami kvalifikaciniai reikalavimai arba Subtiekėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas ar naujai pasitelkiamas Subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Lietuvos Respublikos viešųjų pirkimų įstatyme numatytų pašalinimo pagrindų. Tokiu atveju, jeigu Subtiekėjo padėtis atitinka bent vieną pagal Lietuvos Respublikos viešųjų pirkimų įstatymo 46 straipsnį nustatytą pašalinimo pagrindą, Klientas reikalauja, kad Tiekėjas per Kliento nustatytą terminą pakeistų minėtą Subtiekėją reikalavimus atitinkančiu Subtiekėju.
	6. Į pateiktą prašymą pakeisti / atsisakyti ar naujai pasitelkti Subtiekėjų, Klientas, įvertinęs keičiamo Subtiekėjo ar Tiekėjo kvalifikaciją įrodančius dokumentus, apie priimtą sprendimą Tiekėjui atsako raštu ne vėliau kaip per 5 (penkias) darbo dienas, pateikdamas sutikimą pakeisti ar naujai pasitelkti Subtiekėją kitu Subtiekėju ar jo atsisakyti nei nurodyta Sutartyje arba išdėsto Subtiekėjo keitimo / atsisakymo ar naujo pasitelkimo nesutikimo motyvus.
	7. Šalims tarpusavyje susitarus dėl Subtiekėjo keitimo / atsisakymo ar naujo pasitelkimo, šie keitimai / atsisakymai ar naujas pasitelkimas įforminami raštišku susitarimu, kuris yra Sutarties neatskiriama dalis. Subtiekėjo keitimas / atsisakymas ar naujas pasitelkimas nelaikomas Sutarties sąlygų keitimu.

**IX. SUTARTIES PAKEITIMAS**

* 1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatyme 17 straipsnyje nustatyti principai ir Lietuvos Respublikos viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją, šie dokumentai yra neatskiriama Sutarties dalis.
	2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 5 (penkias) darbo dienas. Šalims nesutarus dėl Sutarties sąlygų keitimo, sprendimo teisę turi Klientas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra neatskiriama Sutarties dalis.
	3. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.
	4. Vykdant Sutartį turi būti laikomasi aplinkos apsaugos, socialinės ir darbo teisės įsipareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Lietuvos Respublikos viešųjų pirkimų įstatymo 5 priede nurodytose tarptautinėse konvencijose.

**X. SUTARTIES NUTRAUKIMAS**

* 1. Sutartis gali būti nutraukta raštišku Šalių susitarimu arba vienos iš Šalių valia.
	2. Klientas turi teisę vienašališkai nutraukti šią Sutartį prieš terminą, įspėjęs raštu prieš 5 (penkias) darbo dienas Tiekėją, kai:
		1. Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose nustatyta tvarka susidaro analogiška situacija;
		2. keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
		3. Tiekėjas sudaro Subtiekimo sutartį be Kliento sutikimo;
		4. Tiekėjas nesilaiko Sutarties įvykdymo terminų;
		5. kitais Lietuvos Respublikos viešųjų pirkimų įstatymo 90 straipsnyje numatytais atvejais;
		6. Tiekėjas nevykdo kitų savo sutartinių įsipareigojimų ir tai yra esminis Sutarties pažeidimas.
	3. Tiekėjas turi teisę vienašališkai nutraukti šią Sutartį prieš terminą, įspėjęs raštu prieš 5 (penkias) darbo dienas Klientą, kai Klientas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas.
	4. Nutraukiant Sutartį parengiama ataskaita apie Sutarties nutraukimo dieną esančią Kliento skolą Tiekėjui ir Tiekėjo nepristatytas ir neįrengtas Prekes Klientui.
	5. Nutraukus Sutartį dėl to, kad Tiekėjas neįvykdė ar netinkamai vykdė Sutartį, Klientas vykdo Lietuvos Respublikos viešųjų pirkimų įstatymo 91 straipsnyje numatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Tiekėją.

**XI. GINČŲ SPRENDIMAS**

* 1. Šiai Sutarčiai ir visoms iš šios Sutarties atsirandančioms teisėms bei pareigoms taikomi Lietuvos Respublikos įstatymai, kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
	2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.
	3. Ši Sutartis sudaroma lietuvių kalba, 1 (vienu) egzemplioriumi ir Šalių pasirašoma kvalifikuotu elektroniniu parašu.

**XII. SUTARTIES PRIEDAI**

* 1. Šios Sutarties neatskiriama dalis yra jos priedas – Mobilios korėtos dangos įrengimo techninė specifikacija.

**XIII. ŠALIŲ REKVIZITAI**

|  |  |  |  |
| --- | --- | --- | --- |
| **Klientas**Panevėžio miesto savivaldybės administracijaJuridinio asmens kodas 288724610Ne PVM mokėtojaLaisvės a. 20, PanevėžysA. s. LT94 7300 0101 1581 8595 Swedbank, ABBanko kodas 73000Tel. (8 45) 555 001El. p. administracija@panevezys.lt |  | **Tiekėjas**Naujieji ženklai, UAB Juridinio asmens kodas 124385018 PVM mokėtojo kodas LT243850113  Laisvės pr. 125, LT-06118 Vilnius A. s. LT55 7300 0100 0243 2602 Bankas „Swedbank“, AB, Banko kodas 73000 Tel. +370 52 789 578El. paštas info@nzenklai.lt |  |
|  |  |  |  |

Sutarties priedas

**MOBILIOS KORĖTOS DANGOS IR JOS ĮRENGIMO TECHNINĖ SPECIFIKACIJA**

**Perkančioji organizacija –** Panevėžio miesto savivaldybės administracija, kodas 288724610, Laisvės a. 20, 35200 Panevėžys, tel. (0 45) 501 360.

**Pirkimo objektas** – mobili korėta dangas ir jos įrengimas, pristatymas, paruošimas naudojimui.

Pirkimo objektas turi atitikti jam keliamus techninius ir kitus reikalavimus, numatytus šioje techninėje specifikacijoje.

1. **Reikalavimai mobilios korėtos dangos (toliau - Dangos) įrengimui**
	1. Mobilios korėtos aikštelių dangos pristatymo ir įrengimo vieta – Panevėžio miesto Kultūros ir poilsio parkas (55°44'10.1"N 24°20'04.5"E), pažymėta schemoje:



1.2. Dangos aprašymas ir jai keliami reikalavimai yra nurodyti toliau pateikiamoje lentelėje ,,Prekių aprašymas ir kiekiai“. Tiekėjas gali siūlyti lygiavertę dangą, kurie atitiktų specifikaciją funkciniu požiūriu.

1.3. Lentelėje ,,Prekių aprašymas ir kiekiai“ pateikti paveikslėliai yra pateikti tik kaip pavyzdžiai, įsivaizduoti Perkančiosios organizacijos norimą įsigyti šiuo pirkimu objektą. Pateikti paveikslai yra tik informacinio pobūdžio.

Lentelė

***Prekių aprašymas ir kiekiai***

|  |  |  |
| --- | --- | --- |
| Eil. Nr. | Aprašymas | Kiekiai |
| 1. | **Mobili korėta danga****Dangos medžiagos:**1. Danga turi būti pagaminta iš perdirbamos gumos arba kitų perdirbamų, smūgius sugeriančių medžiagų;
2. Medžiagos turi būti 100% perdirbamos ir atitikti visus aplinkosaugos reikalavimus;
3. Danga turi užtikrinti smūgių sumažinimą iki saugaus lygio, siekiant sumažinti kritimo riziką.

**Dangos funkcinės savybės:**1. Montuojant ant asfaltbetonio, danga turi užtikrinti saugų kritimo aukštį iki 1,1 m.;
2. Ji turi išlikti elastinga ir funkcionali esant įvairioms klimato sąlygoms:

2.1. Esant žemai temperatūrai žiemą;2.2. Esant aukštai temperatūrai vasaros metu;2.3. Danga turi būti atspari UV spindulių poveikiui ir ugniai.**Dangos montavimas ir konstrukcija:**1. Dangos plokščių kraštai turi būti sujungiami taip, kad nebūtų tarpo tarp jų;
2. Tvirtinimas atliekamas kaiščiais arba vinimis;
3. Kraštai turi būti papildomai sutvirtinti borteliais, kad būtų išvengta deformacijų dėl apkrovų ar naudojimo;
4. Montavimo darbai turi būti vykdomi pagal gamintojo pateiktas rekomendacijas ir nurodymus.

**Standartai ir sertifikavimas.** Danga turi būti sertifikuota ir atitikti šiuos Europos Sąjungos standartus:1. EN 11925 – ugnies atsparumo standartą;
2. EN 7188 – slydimo ir kritimo atsparumo standartą;
3. EN 1177 – kritinio kritimo aukščio standartą.

Gaminys turi atitikti visus reikalingus saugumo ir aplinkos apsaugos reikalavimus.Pateikti paveikslėliai yra informacinio pobūdžio ir skirti vizualiai iliustruoti Perkančiosios organizacijos norimą įsigyti objektą. Jie neturi būti interpretuojami kaip privalomos gaminio savybės. | 273 m2 |
|  |  |  |

* 1. Montuojant Dangą privaloma nuosekliai vadovautis gamintojo nurodymais ir rekomendacijomis.
	2. Įrengta Danga perduodama Perkančiajai organizacijai pasirašant perdavimo – priėmimo aktą.
	3. Visiems nuokrypiams nuo techninės specifikacijos reikalavimų turi būti gautas Perkančiosios organizacijos pritarimas.
	4. Tiekėjas privalo visiškai atstatyti į pirminę padėtį už Dangos ribų išardytą ar apgadintą/sugadintą dangą.
	5. Tiekėjas turi perduoti Dangos įrengimo metu atsiradusias atliekas tvarkančiai įmonei pagal tarp jų sudarytą sutartį.
1. **Bendrieji reikalavimai korėtai aikštelių dangai**
	1. Danga turi turėti atitikties sertifikatus ar gamintojo deklaracijas, liudijančius dangos atitiktį jai taikomų šių standartų – EN 11925, EN 7188 ir EN 1177 ar tapačių standartų reikalavimams ir surinkimo, naudojimo ir priežiūros instrukcijas valstybine kalba.
	2. Danga turi būti vienodo dizaino, sumontuota pagal gamintojo instrukcijas. Spalvą derinti su Perkančiąja organizacija.

2.3. Dangai turi būti suteikiama ne trumpesnė kaip 24 mėnesių garantija. Garantinio remonto laikotarpiu Tiekėjas savo sąskaita turės ištaisyti defektus, atsiradusius dėl lauko treniruoklių gamintojo ar Tiekėjo kaltės.

2.4. Tiekėjas privalo užtikrinti ir prisiimti atsakomybę Dangos konstrukcijos mechaninį atsparumą ir pastovumą, t. y. kad naudojimo metu atsirandančios apkrovos nesukeltų šių pasekmių: dangos ar jos dalių griūties, deformacijų, žalos kitoms konstrukcijos dalims, aplinkiniams įrenginiams ar infrastruktūrai.

2.5. Kartu su Danga turi būti pateikta visa techninė dokumentacija (brėžinys, išmatavimai ir aprašymas, naudojimo instrukcija ir pan.), deklaracijos, sertifikatai lietuvių kalba. Turi būti pateikta ir elektroninė versija pdf formatu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_